ราชกิจจานุเบกษา ประกาศคณะกรรมการการเลือกตั้ง เรื่องจำนวนสมาชิก ส.ส.แบบแบ่งเขตเลือกตั้งในแต่ละจังหวัดและจำนวนเขตเลือกตั้ง
วันนี้ 19 ก.ย. 61 เว็บไซต์ราชกิจจานุเบกษา เผยแพร่ ประกาศคณะกรรมการการเลือกตั้ง  เรื่อง จำนวนสมาชิกสภาผู้แทนราษฎรแบบแบ่งเขตเลือกตั้งที่แต่ละจังหวัดจะพึงมีและจำนวนเขตเลือกตั้งแบบแบ่งเขตเลือกตั้งของแต่ละจังหวัด  โดยกำหนดให้ ส.ส.แบบแบ่งเขตเลือกตั้ง มีจำนวน 350 คน   
กำหนดให้แต่ละเขตเลือกตั้งมีจำนวน ส.ส. 1 คน   จังหวัดใดมีจำนวน ส.ส.ได้ไม่เกิน 1 คน   ให้ถือเขตจังหวัดเป็นเขตเลือกตั้ง   และจังหวัดใดมีจำนวน ส.ส.ได้เกิน 1 คน  ให้แบ่งเขตจังหวัดออกเป็นเขตเลือกตั้ง มีจำนวนเท่ากับจำนวน ส.ส.ที่พึงจะมี ใช้จำนวนราษฎรทั่วราชอาณาจักร ณ วันที่ 31 ธันวาคม 2560  ซึ่งมีจำนวน 66,188,503 คน เป็นฐานในการแบ่งเขตเลือกตั้ง   โดยจำนวนราษฎรโดยเฉลี่ย 189,110 คน ต่อ ส.ส. 1 คน

โดยสามารถอ่านรายละเอียดเพิ่มเติม ในประกาศคณะกรรมการการเลือกตั้ง เรื่องจำนวนสมาชิก ส.ส.แบบแบ่งเขตเลือกตั้งในแต่ละจังหวัดและจำนวนเขตเลือกตั้ง www.ratchakitcha.soc.go.th/DATA/PDF/2561/A/073/T20.PDF